《题石门张氏围》
宋代·莫若冲

为米徒劳束带难，当时彭泽便休官。
高情曾赋归来句，尽入名园扁署看。

作者简介：临安仁和人，寓居嘉兴崇德，字子谦。莫琮子。孝宗淳熙十一年进士。为司农簿，谏阻开边之议。出知岳州、全州，率先造舟运漕。会靖江暴涨，民赖以济。考绩以最闻，除大理寺丞。请外任，除知永州，不赴，卒。有《浯溪文集》。